# Burė

### Straipsnis iš Vikipedijos, laisvosios enciklopedijos.

Burės – buriniuose laivuose naudojamos audinio skiautės, skirtos vėjo energiją paversti kinetine laivo energija.

## [taisyti] Jachtų burės

### [taisyti] Trikampės burės

Grotas – pagrindinė šiuolaikinių jachtų burė. Ji yra stataus trikampio formos, ištempiama per visą stiebo ilgį ir sukelia didžiausia trauką. Dėl jos trikampės formos jachta gali plaukti tiek pavėjui, tiek aštriai prieš vėją. Plaukimo prieš vėją kampo smailumas siekia 45°, o naujausių technologijų sportinių laivų net 42°. Kuo mažesnis šis skaičius, tuo aštriau galima plaukti prieš vėją, išvengiant kurso kaitaliojimo, taigi išlošiama daug laiko. Plaukimas prieš vėją tampa įmanomas, nes trikampę burę lengva pasukti lygiagrečiai vėjo krypčiai, ir ji veikia kaip sparnas.

Stakselis – antroji jachtų burė. Kabinama jachtos priekyje, vienu kampu tvirtinama prie stiebo viršaus, kitu prie jachtos nosies, trečiasis galas įtempiamas šotu [jachtų virvės|virve]. Stakselis generuoja nemažą trauką, panašiai kaip ir grotas. Naudojant stakselį, galima plaukti tiek pavėjui, tiek ir prieš vėją. Stakselį veikianti jėga veikia jachtą šiek tiek kitokios krypties jėga nei groto. Tinkamai naudojant stakselį kartu su grotu, laivas laikosi lygiau, nes burių jėgos viena kitą kompensuoja ir generuoja tik į priekį stumiančią jėgą.

Genuja – beveik tokia pati burė, kaip ir stakselis, tik didesnė. Pagrindinis skirtumas – žemutinis kampas, įtempiamas virve, yra aštresnis, ir tai jį nukelia tolyn link jachtos galo. Genuja naudojama pučiant nestipriam vėjui, nes didelis burės plotas padeda sukurti didesnę jėgą.

### [taisyti] Lengvosios burės

Spinakeris – labai lengvos medžiagos burė, keliama plaukiant pavėjiniais kursais nestipriame vėjuje. Spinakeris net nuo labai silpno vėjo išsipučia kaip balionas, ir taip susidaro jėga, traukianti jachtą priekin. Tai gana silpno audinio burė, todėl nerekomenduojama kelti stipriuose vėjuose. Mažieji sportiniai laivai taip pat turi šią burę, tačiau jos naudojimas, pakėlimas ir nuleidimas reikalauja labai gero pasiruošimo.

Genakeris – panaši į spinakerį burė. Pasiūta iš lengvos medžiagos, naudojama kaip ir spinakeris, plaukiant pavėjiniais kursais. Dėl jos vieno „išsikišusio“ kampo, nueinančio labiau į jachtos galą, naudojama ne tik plaukiant pavėjui, bet ir esant šoniniam vėjui.

Rodomas puslapis "http://lt.wikipedia.org../../../b/u/r/Bur%C4%97.html"

Kategorija: Buriavimo technika ir įranga

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- हिन्दी
- Italiano
- 日本語
- Malti
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Simple English
- Svenska
- Türkçe
- 中文